cyanic-selkie/wikianc huggingface dataset:
ABC-bok
Historikk
ABC-bøker med bibelsitater ble brukt i religionsundervisning allerede i middelalderen. En slik bok ble kalt en fibel, et tysk ord som muligens er en forvanskning av ordet bibel eller avledet av det latinske fibula, det vil si «spenne» (på bokreim). Betegnelsen «ABC» kom på 1500-tallet og ble vanlig på 1700-tallet.
En av de tidlige fiblene eller ABC'ene på tysk er Priscianus' håndskrevne manuskript Ettwas vonbüchstabenaus Priscianodem bösteningramatica. fra 1487. Blant de eldste trykte ABC'ene for barn er den tyske Luthers ABC, utgitt av kirkereformatoren Martin Luther i 1525. Den første engelskpråklige ABC'en het Here after followeth the Prymer in Englysshe sette out alonge, after the vse of Sarum og kom i 1538. Den første fibelen med illustrasjoner er den såkalte Stimmenbüchlein (Eyn Besonder fast nützlich stymmen Buchlein) som ble utgitt i Augsburg i 1534, med tresnitt av dyr og gjenstander. Den aller første trykte boka på finsk var en ABC-bok, nemlig reformatoren Mikael Agricolas (1509–57) Abckiria utgitt i Stockholm omkring 1543. I 1612 utgav svensken Johannes Thomae Agrivillensis Bureus Svenska ABC boken medh runor, en ABC der teksten også er skrevet med runer.
ABC'er i Norge
Ved kirkeordinansen av 1537, en omfattende lovsamling som ble utgitt som en praktisk-teologisk håndbok for kirkens virksomhet 1539, ble den evangelisk-lutherske kirke innført i Danmark-Norge. Samtidig ble det obligatorisk med konfirmasjon og bibellesing i forbindelse med det. Etter dette, og særlig etter Christian IVs forordning av 1590 da det ble foretatt endringer i statsforvaltningen og samfunnet ellers, ble det trykt danske ABC-bøker som også ble brukt i Norge. Slik ble ABC'er gradvis tatt i bruk som hjelpemidler i konfirmasjonsundervisninga.
I 1739 ble allmueskolen innført i Norge gjennom en forordning som krevde at alle skulle lære å lese. I denne forordningen ble abc-bøker omtalt på linje med Bibelen og katekismen som «de umisteligste Bøger». Dermed ble egne bøker for å øve inn alfabetet og lære enkle ord vanligere i Norge, selv om de mest utbredte lesebøkene for nybegynnere fortsatt forble nettopp Bibel, katekisme og salmebok. Den første abc-bok utgitt i Norge, kom ut i Trondheim i 1777.
Siden har det blitt utgitt rundt 150 norske abc'er særlig mange i perioden fra 1850 til 1900. I Norge ble det brukt danske billed-ABC'er inntil den første norske kom i 1836. Det var K.O. Knutzens Nyeste Billed-ABC for den norske Ungdom, en enkel zoologi på 32 sider med noen linjer under hvert bilde. Etter en konkurranse om en ABC på landsmål vant Andreas Austlid med sin lesebok som kom ut i 1880. Han fulgte opp med en lesebok på nynorsk i 1889.
De første bøkene på samisk var ei messebok utgitt i Sverige i 1619 og skrevet på sørsamisk. Ei ABC-bok fra 1638 var skrevet på et mer nordlig språk, lulesamisk. Første samiskspråklige ABC utgitt i Norge ble skrevet av språkforskeren og presten Knud Leem (1696-1775) og utkom i 1767. Det har for øvrig vært vanlig at kulturer uten tidligere skriftspråk har fått sine første bøker skrevet på eget talespråk nettopp i form av religiøse tekster, ABC'er og lesebøker.
Fordi ABC-er har vært obligatoriske lesebøker, har de naturlig nok øvd en stor innflytelse på mange mennesker. Bøkene og tekstene gjenspeiler dessuten samtidas syn på leseopplæring, barneoppdragelse og samfunnsorden. Som barnas første møte med skriftkulturen skulle ABC'en, ofte omtalt som «barnets første bok», lære dem god moral, gjøre dem lydige, flittige og gudfryktige. På 1900-tallet har lesebøkene vært styrt av skiftende pedagogiske prinsipper for innlæring av bokstaver og ord. Fra 1950-tallet og framover har det kommet mange ABC'er med lekne og gjerne humoristiske tekster. Siden omkring 1990 har det også kommet pedagogiske spill og læreprogrammer der barn lærer bokstaver og får enkel lesetrening gjennom underholdning og lek, såkalt infotainment.
Kjente ABC-er (utvalg)
Flere kjente forfattere har skrevet populære ABC-er i form av korte barnevers med rim.
Haner i ABC-ene
De eldste ABC-ene hadde gjerne et bilde av en hane på siste side som symbol på årvåkenhet. Hanemotivet har gått igjen i flere ABC-er siden, også som forsideillustrasjon. Folkeeventyret Doktor Allvitende fra de tyske Brødrene Grimms eventyrsamling forteller om en fattig bonde som får det rådet å kjøpe seg en «ABC-bok med bilde av en hane» og kle seg ut som en lege, for å innbille folk at han er allvitende og dermed bli rik.
Iredell County
Iredell County er et fylke i den amerikanske delstaten Nord-Carolina. Fylket hadde 159,437 innbyggere i 2010. Iredell County ble opprettet i 1788 og fylkessetet er Statesville.
Laila Kveli
Laila Kveli (født 22. oktober 1987) er en norsk langrennsløper fra Lierne i Nord-Trøndelag som representerer Lierne Idrettslag og Team Engcon. Hun har tidligere gått for Team Santander Hun fikk sitt internasjonale gjennombrudd i 2012 da hun sikret norsk dobbeltseier ved å bli nummer to i Vasaloppet, bak Vibeke Skofterud. Det var for øvrig første gang en norsk kvinne vant Vasaloppet etter at det ble en offisiell kvinneklasse i 1997. I 2013 ble hun nummer to i Marcialonga, og hun vant Vasaloppet, noe hun gjentok i 2014.
Le Jingyi
Le Jingyi (forenklet kinesisk: 乐靖宜; tradisjonell kinesisk: 樂靖宜; pinyin: Lè Jìngyí; født 19. mars 1975 i Shanghai) er en kinesisk tidligere svømmer som under sommer-OL 1996, i Atlanta, vant gullmedalje på 100 m frisvømming. Hun tok også sølv på 50 m frisvømming og 4×100 m medley stafett under de samme lekene, samt sølvmedalje på 4×100 m frisvømming stafett under sommer-OL 1992, i Barcelona. Jingyi har i tillegg tretten gullmedaljer og to bronsemedaljer fra langbane- og kortbane-VM, og to gullmedaljer fra sommer-Universiaden 1993, i Buffalo, samt en gullmedalje og to sølvmedaljer fra Stillehavslekene i 1997, Fukuoka.
Ares V
[[Fil:Aiaa1.jpg|thumb|Ares V
]]
Ares V var en planlagt amerikansk bærerakett.. Ares V skulle løfte tunge elementer til romstasjonen og eventuelle moduler til en eventuell månebase. Ares V var planlagt å brukes til transport av last. Ares V ble kansellert i 2010.
Ares V var planlagt som NASAs neste generasjon av raketter (2008). Raketten ville bestå av to separate trinn.
Absolute Musique
Absolute Musique var en fanzine som ble startet av Johnny Hazard (Johnny Liadal) og Jan «Kalle» Kallevik, Jørn Smedslund og Erik Valebrokk vinteren 1985, og kom ut med sitt første nummer i juni 1985.
Redaksjonen var skiftende, men Kallevik satt som en slags redaktør på de tre første numrene, mens Øyvind Ihlen satt som redaktør på de to siste.
Fanzinen hadde hele tiden sitt hovedfokus på norsk og internasjonal undergrunnsmusikk og da spesielt på norske alternative kassettutgivelser. Fokuset på norsk undergrunn videreførte Ihlen da han ble redaktør for Norsk Rockforbunds magasin Rock Furore (1988).
Fin Argus
Steffan Fin Argus (født 1. september 1998 i Des Plaines) er en amerikansk skuespiller, musiker og modell.
Liv og virke
Argus ble født 1. september 1998 i Des Plaines, Illinois, gikk på Maine West High School og studerte deretter ved Berklee College of Music i Boston. Argus begynte å spille i lokale teateroppsetninger i ung alder og var medlem av barnemusikkgruppen Kidz Bop. Argus er signert hos Ford Models og var modell for Yves Saint Laurent i 2016.
Argus er homofil, og bruker de/dem som pronomen.
Bjørn Horsberg
Bjørn Horsberg (født 14. november 1924 i Borgund, død 25. februar 1951) var en norsk Secret Intelligence Service (SIS) agent og radiotelegrafist under andre verdenskrig.
Handley Page H.P.42
Handley Page H.P.42 og H.P.45 var et britisk fire-motors, lang distanse todekker passasjerfly konstruert i 1928 for Imperial Airways av  Handley Page, Radlett, Hertfordshire.
Bjørn Horsberg
Andre verdenskrig
Horsberg tok Eksamen artium i 1943. Han dro i september 1943 via Mosjøen til Sverige. Han ble så vervet som agent i Secret Intelligence Service (SIS) og fikk trening som radiotelegrafist og soldat. Det første oppdraget i det okkuperte Norge var Operasjon Rollo våren 1945.
Etter krigen
I 1946 var han en av ti overlevende i Mistberget-ulykken. Han tjenestegjorde som etterretningsoffiser i Luftforsvaret da han 25. mars 1951 ble skutt og drept under en ettersøkning.
Handley Page H.P.42
Historikk
H.P.42/45 var Imperial Airways landbaserte passasjerfly, som i likhet med selskapets senere flybåter fikk stor betydning for luftfarten mellom England og koloniene. Det ble bygget åtte stykker av disse flyene, fire av hver; Alle fikk navn som begynner på H ''Hanibal, Horsa, Hanno, Hadrian, Heracles. Horatius, Hengist og Helena''. De fraktet fler passasjerer mellom London og kontinentet enn noen andre på den tid. Det er registrert at de samlet fløy mer enn 1,6 millioner kilometer med en samlet flytid på mer enn 100 000 timer.
Under en brann i en hangarbygning i Karachi i 1937 hvor Hengist stod parkert kom den i brann, og således det eneste som ikke var i bruk ved krigens utbrudd, da de øvrige ble rekvirert av RAF,
Konstruksjon og utvikling
H.P.42 var konstruert for langdistanse ruter til Det fjerne østen og Sør-Afrika. Den tilsvarende H.P.45 ble bygget for de europeiske ruter. I Imperial Airways tjeneste ble  H.P 42/45 betegnet som  H.P.42E (E for "Eastern" dvs. – India og Sør-Afrika), mens H.P.45 ble benevnt som  H.P.42W (W for "Western" dvs. europeiske ruter).
H.P.42 var en stor to-dekker hvor vingene var av ulik lengde, Hel-metall konstruksjon med unntak av vinger som var kledd med duk i likhet med haleror og bakre del av selve skroget. Øvre og nedre vingepar var forbundet og avstivet med barduner. Haleroret omfattet tre sideror, plassert mellom to høyderor. H.P.42 var utstyrt med fire Bristol Jupiter XIF, hver på 490 H/k, mens H.P.45 hadde Bristol Jupiter XFBM hver på 555 H/k. To motorer var montert på øvre vinge. De to andre på nedre vingepar nær selve skroget.
Stillinge kirke
Stillinge kirke, (Kirke Stillinge kirke) er en kirke som ligger i Kirke Stillinge 7-8 kilometer nord for Slagelse på Sjælland. I skipets murverk er det rester av en romansk kirke oppført i rå og kløvet granitt med tilhuggede hjørner. Denne kirken må ha blitt oppført sent på 1100-tallet ettersom det også er detaljer i teglsten som er delvis bevart; bl.a. et par romanske vinduer med stikk og glassfals i tegl.
I begynnelsen av 1400-tallet ble det opprinnelige koret revet og koret forlenget mot øst. Ved utvidelsen har man benyttet de opprinnelige kampestenene og en del munkesten. Det nordre sakristiet ble oppført samtidig. Det nordre våpenhuset og dåpskapellet mot syd stammer også fra 1400-tallet. Man vet ikke om kirken hadde tårn i middelalderen og det nåværende tårnet ble oppført først i 1860. Småstenene i fugene er et tiltak fra 1860 da man restaurerte murverket i kirken.
Kirken tilhørte Antvorskov kloster inntil 1310 da den kom inn under Roskilde. I 1740 ble den kjøpt av Ludvig Holberg og etter hans død gikk den over til Sorø Akademi.
I forbindelse med utvidelsen på 1400-tallet fikk koret innbygget krysshvelv og samtidig fikk det gamle skipet innbygget tre fag krysshvelv, det midterste er meget smalt.
Inventar
Altertavlen er utført i eketre, er datert til ca. 1480 og tillegges Bernt Notke. Den består av midtskap med en Golgatascene og fire relieffer fra Jesu lidelseshistorie. Midtfeltet måler 124x103x14 cm og fløyrelieffene 46/57x52 cm.
Handley Page H.P.42
Flyene i bruk
Flytypen fikk sin jomfrutur den 14. november 1930, (G-AAGX som senere fikk navnet «Hannibal», Luftdyktighetsbevis for passasjertrafikk i mai 1931. Første tur med betalende passasjerer gikk til Paris den 11. juni samme år.
Stillinge kirke
Inventar
Eketresfonten i kirken er fra 1902 og eketresfonten i dåpskapellet er fra 1612. Prekestolen er fra 1600-tallet.
Handley Page H.P.42
Flyene i bruk
Da H.P.42 ble trukket tilbake fra sivil tjeneste 1. september 1939 ved utbruddet av andre verdenskrig og rekvirert for krigstjeneste, kunne de notere seg et ti-år i bruk uten en eneste alvorlig ulykke med tap av menneskeliv. Noe som var uvanlig for den tid sivile passasjerfly.
Stillinge kirke
Inventar
Orgelet er et Staruporgel fra 1974 med 14 stemmer.
Handley Page H.P.42
Den enkelte flys historie
Fire H.P.42 og ytterligere fire H.P.45 ble levert til Imperial Airways.
Stillinge kirke
Inventar
Kirkens votivskip er en tremastet fullrigger ved navn «ALFA». Den er bygget av fiskeren Peter Jensen og er en gave fra Menighetsrådet.
Handley Page H.P.42
H.P.42
H.P.42 var ment for langdistanse ruter til Afrika og India. De hadde sin base i Kairo.
Stillinge kirke
Kalkmalerier
Kirkens kalkmalerier er fra fem forskjellige perioder. Nordveggen i koret har malerier fra 1425-1440 som tillegges Kongstedverkstedet. I buen til dåpskapellet sees bilder fra rundt 1450. I skipets nordvegg er det fragmenter fra ca. 1400; før skipet fikk innbygget hvelv. Over hvelvet kan man se deler av denne utsmykkingen. Skipets hvelv har malerier fra ca. 1500. Sydkapellet har nederlandskinspirerte dekorasjoner fra ca. 1510. Kirkens kalkmalerier er hardt restaurert. På nordveggen i koret ses fremstillingen i tempelet og kongenes tilbedelse. Skjoldbuens utsmykking er samtidig med kalkmaleriene og man ser her en utsmykking i sin helhet. Tekstilene er utsøkte. Jesus på alterbordet i fremstillingen refererer til nattverden, Kristi legeme er vin og brød. Kongenes tilbedelse er en oppfordring til menigheten om å hylle det guddommelige barnet ved å bringe gaver til kirken. I skipets første fag sees en Dommedagsmajestas fra ca. 1500 i østkappen. Dommedagskristus troner på to regnbuer og hviler føttene på jordkloden. Fra munnen springer nådens lilje og straffens sverd ut. Til venstre kneler Maria og bak henne sees de salige og himmelborgen med Peter i grønn kjortel. Borgen har spir med skifertak og blyinnfattede ruter samt en elegant have, det kan minne om franske miniatyrmalerier fra rundt 1475. Til høyre kneler Johannes Døperen, bak han sees helvetesgapet med en djevel som blåser i et horn samt de fordømte sjelene og en djevel som hever en kølle.
Handley Page H.P.42
G-AAUC Horsa
G-AAUC var opprinnelig kalt Hekate etter den greske gudinne, men fikk nytt navn Horsa, etter den legendariske Horsa av Kent som erobret England sammen med sin bror  Hengest. Flyet fløy første gang 11. september 1931. Etter at den var blitt rekvirert for krigstjeneste havarerte den under en nødlanding på en ujevn mark og kom i brann nær Whitehaven i Cumberland 7. august 1940.
Stillinge kirke
Kalkmalerier
I de tre øvrige kappene sees blomsterornamenter med en ugle, papegøyer og fugler. I korbuens søndre vanger er en humleranke og nederst en papegøye. På skipets nordvegg i første fag er det rester av en billedfrise som har blitt dekket av det sekundære hvelvet. En kvinne med jomfruhår og en bok i hånden vender seg mot et bål hvor en bøddel står med en stekegaffel. Av bålet ser man kun noen ildtunger, men over hvelvet er frisen så velbevart at man kan fortolke fortellingen som legenden om Katarina. Den synlige scenen må derfor være Katarina som trøster de vise menn som hun omvendte og som ble brent på bålet. På skipets sydvegg i andre fag sees Maria Magdalena med salvekrukken. I buen til det østlige sydkapellet sees et andaktsbilde med Erasmus` martyrium fra 1425-50. Under bildet har det formodentlig stått et alter. Erasmus står i en gryte og får viklet opp tarmene sine. I kjente helgenlegender beskrives ikke Erasmus` martyrium på denne måten. Kombinasjonen av koking og uttrekking av tarmene er enestående for Kirke Stillinge kirke.
Handley Page H.P.42
G-AAUD Hanno
G-AAUD fikk navn etter sjøfareren Hanno fra Karthago, som utforsket Afrikas atlanterhavskyst i det  6. århundre f.Kr.. Hanno fløy første gang 19. juli 1931 og ble senere bygget om for europeiske ruter som  H.P.42(W) (Hannibal class). Etter at RAF hadde overtatt flyet ble det ødelagt under en storm den 19. mars 1940 mens det stod parkert sammen med Herakles på Whitchurch Airport, Bristol. Under et stormkast ble den blåst sammen med Heracles og ble påført så store skader at de ikke lot seg reparere.
Stillinge kirke
Kalkmalerier
At Erasmus` martyrium foregikk ved koking og tarmuttrekking stammer ikke fra kjente kilder. Muligens har hans attributt med et tau viklet opp på en vinsj gitt stoff til en muntlig overlevering om tarmuttrekking.
Handley Page H.P.42
G-AAUE Hadrian
G-AAUE, fikk navn etter den romerske keiser Hadrian. Hadrian s første flyvning ble foretatt den 24. juni 1931. Ved krigens utbrudd ble den tatt over av RAF. Den 6. desember 1940, mens Hadrian stod parkert på Doncaster Airport slet Hadrian seg løs fra sine fortøyninger under  et stormkast og havnet opp ned på et jernbanespor ved siden av militærbasen. Skadene var så store at flyet ikke kunne settes istand igjen.
Stillinge kirke
Kalkmalerier
I det søndre dåpskapellet er det kalkmalerier fra ca. 1510 i hvelvet. I vestkappen sees møtet mellom Joakim og Anna. Man ser en portbygning, et palisadeverk med en ung mann bakom og deretter bymuren som er bestykket med kanoner. Den unge mannen rekker tunge. Bygninger og klesdrakter daterer kalkmaleriene til 1510 og røper nederlandsk innflytelse. Grenornamentene i toppen kan minne om Bellinge kirke.
Handley Page H.P.42
H.P.45
H.P.45 fraktet fler passasjerer, men med redusert rekkevidde og mindre bagasjekapasitet, og var myntet på Imperial Airways ruter i Europa.
Stillinge kirke
Kalkmalerier
I nordkappen sees bebudelsen. Maria sitter i en have med små trær, hun leser og vender hodet mot Gabriel som sier: «AVE GRATIA PLENA DOMINUS TECUM …» (:hill deg benådede, Herren er med deg). Maria svarer: «ECCE ANCELA DOMINI FIAT MIH VERBUM TUUM SECUNDUM …» (:se, jeg er Herrens tjenerinne, skje meg etter ditt ord.).
Handley Page H.P.42
G-AAXC Heracles
G-AAXC fikk navnet Heracles etter den greske guden som også kalles Hercules, som var sønn av Zeus og Alcmene og som var kjent for sin enorme styrke. Heracles fløy første gang den 8. august 1931 og ble rekvirert av RAF. Den 3. mars 1940. mens flyet stod parkert på en flyplass i Bristol ble det tatt av et kraftig vindkast og havarerte sammen med Hanno. Begge flyene fikk så store skader at det ikke lot seg gjøre å sette de tilbake til luftdyktig stand.
Stillinge kirke
Kalkmalerier
I østkappen sees til venstre fødselen og til høyre besøkelsen. Hvorfor fødselen kommer før besøkelsen er det ikke noen fornuftig forklaring på. I sydkappen sees kongenes tilbedelse. Maria sitter med barnet og tar imot de tre kongene som er angitt med navn. Til høyre anes de hestene som kongene har kommet ridende på. I tekstbåndet står «EST REX IUDEORUM …» (:Han er jødenes konge).
Handley Page H.P.42
G-AAXD Horatius
G-AAXD fikk navnet etter Horatius, en legende, en helt fra det gamle Romerriket. Horatius fløy første gang den 6. november 1931. I likhet med de øvrige ble denne også rekvirert for RAF-tjeneste ved krigsutbruddet i september 1939.På returen fra Frankrike den 7. november 1939, kunne ikke flyverne finne landingsplassen i Exeter på grunn av dårlig vær og ble tvunget til å forta en nødlanding  på en golfbane i Tiverton. Den traff to trær og ble skadet slik at den ikke kunne settes istand igjen.
Stillinge kirke
Dåpskapellet
I dåpskapellet står bruddstykker av en døpefont i et glassmonter. Den er av gotlandsk kalksten fra ca. år 1300. Fonten ble funnet i jorden ved prestegården i 1976. På denne døpefonten er Kristus fremstilt som den Korsfestede og oppstandne i ett, som korsets tre som blir til livets tre. Kristus har åpne armer som blir til grener med blader. Fra hodet vokser det også blader. Kristus er kledd i en kort kjortelaktig drakt. Han står på et podium med to trinn. Det er grener på begge sider av figuren. Hodet er nærmest ovaltformet med runde øyne og lang, tynn hake.
Handley Page H.P.42
G-AAXE Hengist
G-AAXE fikk opprinnelig navnet Hesperides, men ble snart døpt om til Hengist, Horsas bror, Hengest av Kent. Hengist fløy første gang den 8. desember 1931. Den ble senere ombygget fra Europeisk til bruk på ruter til Det fjerne østen. Mens Hengist stod parkert i en hangar i Karachi den 31. mai 1937, tok hangarbygningen fyr og Hengist ble den eneste som ikke ble rekvirert for krigstjeneste.
G-AAXF Helena
G-AAXF fikk navn etter Helena, også kjent som Helena fra Troya. Den fløy første gang 30. desember 1931. i likhet med Hengist, ble den bygget om for bruk på Det fjerne østen. Den ble rekvirert av RAF i mai 1940 og etter et landingsuhell senere samme år ble kondemnert på grunn av korrosjon i metallet i skroget.
Aleksander III av Russland
Aleksander III (russisk: Александр III Александрович [Aleksandr III Aleksandrovitsj]; født i St. Petersburg, død  i Livadija på Krim) var tsar av Det russiske keiserriket fra 1881 til 1894. Han ble etterfulgt av sin sønn Nikolaj II.
Liv og virke
Alexander var født i St. Petersburg som nest eldste sønn av Aleksander II og dennes hustru Maria Aleksandrovna, og ble oppdratt sammen med sin 17 måneder eldre bror, tsarevitsj (kronprins) Nikolaj.
Nikolaj Aleksandrovitsj (1843–1865) døde ung i Nice. Alexander III arvet da både tronfølgerrettighetene og den blivende kronprinsessen. Nikolaj hadde i 1864 forlovet seg med prinsesse Dagmar av Danmark. I 1866 forlovet Alexander og Dagmar seg, og etter sin konversjon til ortodoksien tok hun navnet Maria Fjodorovna.
Han deltok som offiser i den russisk-tyrkiske krig (1877–1878).
Da han ble tsar i 1881 hadde han mange planer om forandringer. Hans tid og ettermæle ble imidlertid preget av kampen mot nihilistene og Narodnik og av antisemittiske tiltak, blant annet gjennom mailovene av 1882. I hans siste år ble Russland hjemsøkt av hungersnød, både i 1891 og 1892.
The Open Championship 1898
The Open Championship 1898 ble arrangert på Prestwick Golf Club i Prestwick, Ayrshire i Skottland i 1898.
Blackmarketbikes
BlackMarketBIkes (Blk Mrkt) er et amerikansk sykkelmerke som lager deler og komplette sykler innenfor sykkelgrenen dirt-sykling. De er spesielt kjent for sykkelrammen «BlackMarket The Mob» som blir håndlaget i USA. En annen ramme som kalles «Riot», har samme geometri, men blir ikke håndlaget.
De lager komplette sykler, drev, styrer, stem, holker, seter og rammer.
Lombard Street (San Francisco)
Lombard Street er en øst-vest-gate i San Francisco i California. Den er blitt kjent for ett kvartal som er svært bratt og som har åtte hårnålssvinger omgitt av busker og blomsterdekorasjoner.
Kent Police
Kent Police er en regional britisk politistyrke med ansvar for Kent inkludert den enhetlige myndighet Medway. Styrken fikk sin nåværende form da Canterbury City Police ble innlemmet i det gamle Kent Police i 1974.
Styrken har ansvar for Kanaltunnelen, og på grunn av dette er den unik blant britisk politistyrker ved at den har en stasjon i utlandet, nærmere bestemt i Coquelles i Frankrike. Noen tjenestemenn fra Kent Police er plassert der for å overvåke trafikken fra fransk side. Kent Police har sammen med Highways Agency ansvar for å iverksette Operation Stack for å kontrollere trafikken gjennom tunnelen når dette er nødvendig.
I forbindelse med en større reform av politiet i England i 2006 er det foreslått at Kent Police skal fortsette som en egen styrke. Dette skyldes at den har såpass mange tjenestemenn at den kan fungere optimalt i forhold til de utfordringer som finnes i moderne politiarbeid.
Kontrollorganet Kent Police Authority har ni folkevalgte rådsmedlemmer (syv fra Kents grevskapsråd og to fra Medway), tre magistrater og fem uavhengige medlemmer.
Wulfsige
Wulfsige er et gammelengelsk mannsnavn.
Etymologi
Navneleddet wulf har opprinnelse i germanske *-wulfaz, «ulv». Den norrøne formen av leddet er ulfr. Navneleddet sige har opprinnelse i urgermanske *seʒiz, «seier». Den norrøne formen av leddet er sigr.
Utbredelse
Wulfsige er kjent brukt i England fra 700-tallet. Wulfsige var et populært mannsnavn i England fra 800-tallet til 1000-tallet.
Kjente personer med navnet
Personene i listen er ordnet kronologisk etter fødselsår.
Metal Commando Attack
Metal Commando Attack er et samlealbum med Infernö, utgitt i 2007.
Slow Century
Slow Century er et musikkalbum med I Was A King. Albumet ble utgitt i 2019.
Ramnes kirke
Ramnes kirke er en langkirke fra 1100-tallet på Ramnes («Ravneneset») i Tønsberg kommune i Vestfold og Telemark fylke. Kirken tilhører Den norske kirken og Tønsberg fellesråd i Ramnes sogn i Tønsberg domprosti i Tunsberg bispedømme.
Byggverket er i stein, er enkelt og spartansk, og har 250 plasser. De svære steinveggene er de opprinnelige, bortsett fra det nordvestlige hjørnet. Sakristiet og våpenhuset er bygd inntil de metertykke veggene. Tidlig på 1600-tallet fikk kirken nytt tårn.
Det meste av det opprinnelige utstyret er borte, men den eldste delen av døpefonten er fra begynnelsen av 1200-tallet. Altertavlen med nattverdsmotivet og prekestolen med utskårne felter er fra 1600-tallet.
På kirkegården står et kombinert bårehus og servicebygg fra 1957.
Lonesome Town
«Lonesome Town» er en amerikansk sang med melodi og tekst av Baker Knight.
En versjon med Ricky Nelson ble en hitsingle i USA i 1958.
Psychobillybandet The Cramps gjorde en coverversjon av sangen på EP-platen Gravest Hits. Den var også med på samlingen Off the Bone.
Paul McCartney spilte inn en versjon, som ble utgitt på hans album Run Devil Run i 1999.
Den australske sangeren Jason Donovan har også spilt inn sangen. Den ble utgitt på hans album Let It Be Me i 2008.
Tiguana Bibles har også en coverversjon av denne sangen på sitt album Child of the Moon.
Norsk versjon
Thor Norås har skrevet en norsk tekst. Dem norske tittelen er «Seksten år».
Listeplassering
Ricky Nelson nådde en syvendeplass med sangen på Billboard Hot 100-listen i 1958.
Nordsjørittet
Nordsjørittet er et 91 kilometer langt sykkelritt fra Egersund til Sandnes i Rogaland. Rittet var tidligere 83 kilometer langt; dette økte til 91 kilometer etter en omlegging av løypetraséen i 2009.
Nordsjørittet var en ide som ble båret frem av Randabergmannen Olav Nybø. Nybø var aktiv i Randaberg Sykkelklubb. Han hadde en ide om å lage et sykkelritt som gikk langs Nordsjøen fra Egersund til Tungenes. For å få dette til måtte han ha hjelp fra andre klubber. Under Rogaland Cyklekrets' årsmøte i 1997 ble Olavs litt spektakulære ide presentert. Nærbø Sykle Klubb og Dalane Sykleklubb var med på ideen. Nordsjørittet ble arrangert for første gang året etter, fra Egersund til Sandnes Sentrum. Det var derfor helt naturlig at Sandnes Sykleklubb ble med på arrangørsiden.
Det var første året litt over 208 påmeldte.
Nordsjørittet er åpent for alle som har fylt eller fyller 17 år. Det eneste kravet som stilles til rytterne er at de må bruke sykkelhjelm.
I 2009 var det 7 500 påmeldte, 6 807 av disse kom til mål. I 2008 var det 5 090 påmeldte, 4 200 av disse kom til mål. I 2007 var det 3 120 påmeldte, 2 786 av disse kom til mål. I 2006 var det 2 040 påmeldte. I 2005 var det 1 755 påmeldte. I 2004 var det 1 389 påmeldte, 1 207 av disse kom til mål.
Løypen går gjennom skog og terreng, langs Nordsjøveien, over Vestlandske hovedvei og på Kongeveien. Deler av løypen går også på landevei med grus- og asfaltunderlag.
Fra 2012 arrangeres også en forenklet utgave av Nordsjørittet for ungdom mellom 13 og 16 år, løypen til dette løpet er på 30 km.
Zalo
Zalo er et håndoppvaskmiddel som blir produsert av selskapet Lilleborg.
Den første zalo-flasken ble produsert i 1951. Zalo ble den gang stavet med en S i stedet for en Z, men det endret seg allerede i 1952. Flasken i seg selv er gjort svært få endringer på, mens innholdet er blitt forbedret opp gjennom årene.
Zalo kommer i 4 ulike varianter; Zalo Ultra, Zalo Frisk Sitron, Zalo Epleblomst og Zalo Oppvask- og Kjøkkenspray. Zalo Epleblomst kom på markedet i 2019, og erstattet den tidligere varianten Zalo Antibakteriell. Zalo Frisk Sitron kom på markedet i 2008 og Zalo Oppvask- og Kjøkkenspray i 2009.
I Zalo antibakteriell fantes et middel kalt salisylsyre som er bakteriedrepende. Derfor ble denne typen Zalo tatt opp i media i 2002. I 2011 kom Folkehelsa med den påstanden at innholdet var helsefarlig og helt unødvendig. . Det diskuteres mye om middelet har den effekten at den fremmer bakterienes resistens, noe som for eksempel kan føre til at en infeksjon vil bli relativt vanskeligere å behandle og det gir økt risiko for alvorlige infeksjoner.
Miljø
Zalo Oppvask- og Kjøkkenspray Refill ble lansert i 2011. Refillposen har 80 % mindre emballasje og blir solgt til en lavere pris enn flasken. Zalo skal imidlertid ikke være miljøskadelig, så lenge produktet brukes i normale mengder. Zalo oppløses i vann og er kun fremstilt av biologisk nedbrytbare stoffer.
Tertullianus
Quintus Septimius Florens Tertullianus, på norsk og flere andre språk kjent under kortformen Tertullian, (født ca. 160, død 220/225 e.Kr.) regnes for en av oldtidskirkens mest betydningsfulle teologer. Han var en velutdannet borger i den nordafrikanske byen Kartago i dagens Tunisia, og etter sin konvertering til kristendommen da han var mer enn 30 år, ble han en svært ivrig forkjemper for den kristne tro.
Teologi
Tertullianus var den første teolog som skrev på latin, og selv om mange av hans verker i dag har gått tapt, er det mange vitnesbyrd om at hans skrifter og teologi hadde stor utbredelse og anerkjennelse i ettertiden. Hans skrivestil var meget aggressiv, men også sarkastisk og humoristisk. Hans skrifter fikk avgjørende betydning for utviklingen av den teologiske terminologien og dogmatikken på latin, blant annet går begreper som trinitas, sacramentum, tilbake til ham. Teologisk sett er han påvirket av Ireneus av Lyon. Han bidro til Bibelens kanondannelse og formulerte som den første kirkens treenighetslære. Han holdt også fast på kristendommens jødiske opphav, herunder Det gamle testamente, og dermed bidro han til å skille kristendommen fra antikkens greskinspirerte filosofi og religion.
Tertullianus regnes blant apologetene («forsvarer» på gresk, det vil si trosforsvarer) i likhet med eksempelvis Justin Martyr og Tatianus. Senere brøt han med den katolske kirke fordi han mente den var for ettergivende i disiplinære spørsmål, og hellet mot montanismen, stiftet av profeten Montanus i Frygia i 170-årene.
Han kaller videre kvinnen for «Satans port». I sitt verk om asketisk faste fastslår han at bare den magre - ikke den muskuløse - kommer seg gjennom frelsens port. Idrett fordømmes i sterke ordelag. I Om forestillingene medgir han at idrett nevnes i Bibelen, men hopp og kast er tåpelige handlinger; spesielt bryting er Satans verk. Tertullianus skriver at han gleder seg til dommedag, da han med fryd skal se filosofer og skuespillere brenne i helvetes ild, likeså vognstyrere og idrettsmenn. Å være tilskuer ved dommedag spår han vil gi større glede enn et besøk på teateret, veddeløpsbanen eller idrettsplassen.
Lykke Friis
Lykke Friis (født 27. oktober 1969 i Lyngby-Taarbæk) er en dansk statsviter og politiker (V).
Hun har mastergrad i samfunnsøkonomi og statsvitenskap fra London School of Economics fra 1992, kandidatgrad i statsvitenskap fra Københavns Universitet fra 1993 samt doktorgrad i internasjonal politikk fra Københavns Universitet fra 1997. Friis har blant annet vært fullmektig i Ervervsministeriet i 1994, forsker ved Dansk Udenrigspolitisk Institut (DUPI) 1996–1999, seniorforsker sammesteds 1999–2002 og forskningssjef i 2002. Deretter var hun europapolitisk sjef i Dansk Industri 2003–2006. Dessuten har hun undervist i internasjonal politikk ved Københavns Universitet og Copenhagen Business School. Den 1. mars 2006 ble hun utnevnt til prorektor ved Københavns Universitet for en femårig periode.
Jefferson Farfán
Jefferson Agustin Farfán Guadalupe (født 26. oktober 1984) er en peruansk fotballspiller som fra 5. august 2020 er klubbløs.
Karriere
Farfán spilte for klubben Schalke 04 i den tyske fotball-divisjonen Bundesliga frem til 2015. Farfán begynte sin profesjonelle karriere som fotballspiller sammen med den peruanske klubben Alianza Lima som han signerte en kontrakt med foran 2001-sesongen. Selv om Farfán gjorde enkelte opptredener på denne klubbens førstelag i 2001, ble han ikke virkelig kjent før i 2002-sesongen, og Farfán var deltakende i at Alianza Lima vant det peruanske fotball-mesterskapet i 2003.
I hans siste sesong med Alianza Lima i 2004, scoret Farfán til sammen 14 mål. Etter denne sesongen ble han kjøpt opp av den nederlandske fotball-klubben PSV Eindhoven etter å ha blitt speidet av Guus Hiddink. Den 5. juni 2008 ble det rapportert at PSV Eindshoven hadde inngått en avtale med den tyske klubben Schalke 04 angående en overføring av Farfán for 10 millioner euro. Den 10. juni samme år gikk Schalke 04 ut og offisielt bekreftet overføringen av Farfán for en periode på fire år. Farfán var også en viktig spiller for det peruanske landslaget i deres kamper mot andre land. Farfán fikk sin debut for det peruanske landslaget i februar 2003. Han deltok også i Copa América 2004.
Landslaget
Han ble tatt ut i s tropp til VM i fotball 2018 i Russland.
«På Fjeldveien, En bergensk kjærlighedssang»
Samme melodi ble i 1913 brukt av Karen Sofie Hanssen til revyvisa «Svart og hvitt», bedre kjent som «På Youngtorgets basar».
Liste over kriger Mosambik har deltatt i
Denne listen er laget for å vise hvilke kriger Mosambik har vært delaktig i.
Farias Brito
Farias Brito er en kommune i delstaten Ceará i nordøstregionen av Brasil.
Candela gasskraftverk
Utslippene av CO2 i 2008 var på om lag 827 371 tonn, betydelig over dette årets utslippskvote og litt lavere enn 2007-utslippene på 900 000 tonn.
Laurentius Andreæ
Laurentius Andreæ (født Lars Andersson på 1470-tallet i Strängnäs, død 14. april 1552) var en svensk kirkereformator.
Han studerte ved universitetene i Rostock og Leipzig, og var erkediakon i Strangnäs fra 1520-årene av. Han gikk så over fra katolisismen til protestantismen, og ble kansler for Gustav Vasa under reformasjonen. Laurentius ble senere anklaget for høyforræderi av Gustav Vasa og ble dømt til døden, men ble benådet og fikk kjøpe seg fri mot kausjon. Han levde deretter tilbaketrukket i Strangnäs frem til sin død.
Kalle Stropp och Grodan Boll: Räddar Hönan
Kalle Stropp och Grodan Boll: Räddar Hönan er en svensk animert kortfilm fra 1987 regissert av Jan Gissberg. Filmen handler om fabeldyrene Kalle Stropp (norsk: Sirre Strikk) og Grodan Boll (norsk: Padde Ball). Historiene om disse to dyrene er skapt av Thomas Funck, som også gir stemme til alle figurene i den svenske originalversjonen av filmen.
Handling
En dag blir Sirre Strikk og Padde Ball sin venn, en høne, kidnappet av to skurker, ved navn Pudding og Karlsson. Sirre Strikk hadde kort tid før dette blitt invitert av Padde Ball til å være med på en prøvekjøring av sin nye bil. Men deres andre venn, en papegøye, blir også kidnappet kort tid senere. Det viser seg til slutt at kidnapperne ikke er så onde som de først trodde - ettersom de egentlig arbeider som tryllekunstnere, og tilfeldigvis behøvde en høne til et av trylle-numrene deres. Sirre Strikk og de andre vennene forsøker å jage etter kidnapperne, for å konfrontere dem.
Johnston County (Nord-Carolina)
Johnson County er et fylke i den amerikanske delstaten Nord-Carolina.
Coccidae
Skallskjoldlus (Coccidae) er en familie med plantelus som hører til gruppen skjoldlus, Coccoidea. De er insekter med sugende munndeler og hører til i den store gruppen nebbmunner.
Utseende
De to første larvestadiene er bevegelige, eldre hunner sitter permanent sugd fast på næringsplanten. Skallet er hvelvet, gjerne brunaktig på farge, hornaktig, men forholdsvis tynt. Disse skjoldlusene skiller ikke ut noe egentlig skjold, men hunnens ryggside hardner til et skall. Sett ovenfra varierer formen mye – de kan være runde, ovale, stjerneformede, kvadratiske eller dråpeformede. Noen har et par knøler i hode-enden. Beina er små og svake, men finnes, antennene trådformede med mange ledd, men stikker ikke utenfor skallet. Noen dekker skallet med et hvitt voks-lag, som er ull-aktig hos slekten Pulvinaria, mer kompakt hos Ceroplastes.
Levevis
Denne gruppen lever på en rekke ulike plantegrupper, mest på busker og trær. De skiller gjerne ut store mengder honningdugg, derfor blir de ofte vernet om av maur.
Utbredelse
Familien forekommer i alle økosoner.
ALT Linux
ALT Linux er en Linuxdistribusjon fra Russland som tidligere var basert på Mandrakelinux, men som etterhvert har utviklet seg til en uavhengig versjon. ALT Linux ble grunnlagt i 2001 gjennom en sammenslåing av to store russiske prosjekter for fri programvare.
Distribusjonen benytter skrivebordsmiljøene GNOME, KDE, MATE, Enlightenment, LXDE og Xfce, i tillegg til vindusbehandlerene Afterstep, Blackbox, FVWM, IceWM, Openbox, Razor-qt og Wmaker.
Distribusjonen har ARM, 32-biter x86 (i586) og 64-biter x86-64 som plattform.
Versjon 1.1 ble lansert 12. september 2001. Siste versjon er Sisyphus som ble lansert 10. oktober 2016.
John Deere Classic
John Deere Classic er en golfturnering på den amerikanske PGA-touren som spilles hvert år i juli, uken før The Open Championship. Turneringen spilles på TPC at Deere Run i Illinois og sponses av Deere & Company.
Ophelia
Ophelia kan vise til:
Kielgasten
Kielgasten er et dansk album av Kim Larsen & Bellami fra. I forbindelse med plata ble det oppført en musikal med albumets låter på Privat Teatret i København i perioden 1989–1990.
Albumet er oppkalt etter spillestedet Kielgasten i Holstebro og hadde solgt 301,000 eksemplarer frem til 2007.
Timothee Yap Jin Wei
Timothee Yap Jin Wei (født 5. november 1994) er en singaporsk friidrettsutøver som konkurrerer i sprintløp.
Han representerte Singapore under Sommer-OL 2016 i Rio de Janeiro, der han ble utslått i forsøksheatet på 100 meter.
Storbløtvinger
Storbløtvinger (Cantharinae) er en delgruppe (underfamilie) av biller blant bløtvingene. Det norske navnet «storbløtvinger» er kanskje ikke et gyldig navn, men det er motsatsen til småbløtvinger som er brukt om den andre underfamilien. De fleste der er små biller, mens storbløtvingene generelt er større.
Disse insektene har fått sitt navn, «bløtvinger», ettersom de ikke har harde, men bløte (lite kitiniserete) dekkvinger. Navnet storbløtvinger er kanskje ikke et offisielt norsk navn på denne dyregruppen.
Utseende
Mellomstore (5-30 mm), slanke biller, med bløte, eller lite kitiniserte dekkvinger. Flere av artene er livlig farget i svart, rødt og gult. De har velutviklede flygevinger under de bløte dekkvingene. Hodet er ganske stort, fremstrakt, med små, runde, utstående fasettøyne. Antennene er 11-leddete, ganske lange og trådformede. Palpenes endeledd er bredt og økseformet. Brystskjoldet (pronotum) er mer eller mindre firkantet sett ovenfra. Dekkvingene dekker hele bakkroppen. Beina er lange og kraftige, leggene som oftest noe krumme.
Larvene er tykke og pløsete, med korte bein og en forholdsvis liten hodekapsel. De kan særlig kjennes på at huden er fint og tett hårete, fløyelsaktig.
Levevis
Bløtvingene er dagaktive insekter. Mange har kraftige farger i gult, rødt og svart, og mange av artene er vanlige i Norge. De oppsøker blomster på jakt etter nektar og pollen, men spiser også mindre dyr. De voksne (imago) tar lett til vingene eller kryper rundt i vegetasjonen, både i gresset og i trærne. De finnes i mange ulike naturtyper (habitat), som enger, langs skogsbryn, bekker, i hager og parker. De finnes i lavlandet, men kan også finnes oppover i fjellet, men ikke over skog-grensen.
Larvene lever i jorden. Enkelte arter har larver som kalles snømark, fordi de kan sees på snø, i mildvær.
Systematisk inndeling
Denne slektoversikten er hentet fra Wikispecies.
Janry
Jean-Richard Guerts (født 2. oktober 1957 i Jadotville i Katanga-provinsen i det daværende Belgisk Kongo), bedre kjent under psevdonymet Janry, er en belgisk tegneserieskaper som sammen med kollegaen og studiekameraten Tome (psevdonym for Philippe Vandevelde) særlig har gjort seg kjent ved sitt arbeid på den legendariske tegneserien Sprint, samt at de har skapt avleggerserien Lille Sprint. Til å begynne med samarbeida de om både tekst og tegninger, men fra 1987 fikk Tome ansvaret for tekst, mens Janry tok seg av tegningene.
Janry starta karrieren som assistent for Francis, Greg, Turk, De Groot og især Dupa. I 1979 begynte han sammen med Tome å bidra til magasinet Spirou og overtok etter få år magasinets tittelserie Sprint etter Nic og Cauvin. Tome og Janry hadde ansvaret for denne serien fram til 1998 og rakk å utgi 14 album, samt at de i tillegg etterhvert kom til å jobbe med avleggerserien Lille Sprint.
Ceylons statsråd
Ceylons statsråd (engelsk: State Council of Ceylon) var den lovgivende forsamlingen i Britisk Ceylon (nåværende Sri Lanka). Det ble opprettet i 1931 gjennom Donoughmore-konstitusjonen. Statsrådet hadde ett kammer og erstattet Ceylons lovgivende råd, koloniens opprinnelige lovgivende organ.
Der var kun to statsråd: Det første (valgt i 1931) og det andre (valgt i 1936). Soulbury-konstitusjonen fra 1947 erstattet Statsrådet med Ceylons parlament, som en del av prosessen med konstitusjonell utvikling som ledet fram til landets uavhengighet 4. februar 1948.
Historie
På grunn av ceylonske krav om konstitusjonelle reformer ble en kongelig kommisjon nedsatt av de britiske myndighetene. Kommisjonens formann var Jarlen av Donoughmore. Donoughmore-kommisjonen ankom kolonien i 1927 innen den returnerte til Storbritannia der den la fram sin rapport. Kommisjonen foreslo reformer implementert i form av den såkalte Donoughmore-konstitusjonen, som førte til avskaffelsen av Ceylons lovgivende råd og at den ble erstattet med Ceylons statsråd i 1931.
Donoughmore-konstitusjonen ble ikke betraktet som en stor suksess, og dette – sammen med ceylonske krav om ytterligere konstitusjonelle reformer – førte til at de britiske myndighetene nedsatte en ny komité, som ankom Ceylon i 1944. Komitéen ble ledet av Lord Soulbury. Basert på Soulbury-kommisjonens rapport ble en ny konstitusjon skrevet, hvor statsrådet ble erstattet av et Parlament. Valgene til dette ble avholdt i 1947. Forhandlinger med Ceylons nyvalgte regjering resulterte i at britene innvilget Ceylon uavhengighet som en dominion i 1948.
Medlemskap
Statsrådet bestod av 58 medlemmer, hvorav 50 ble valgt gjennom allmenn stemmerett og de resterende åtte medlemmene ble utnevnt av den britiske guvernøren.
Sotahjørnet
Sotahjørnet er en tomt på hjørnet mellom Etterstadgata og Strømsveien i strøket Vålerenga i Oslo. Her lå det en kafé med adresse Strømsveien 51. Den er kjent for betydningen i miljøet rundt Vålerengens Idrettsforening (VIF), og begrepet Sotahjørnet er fortsatt en viktig del av identiteten til VIFs tilhengere.
Forquilha
Forquilha er en kommune i delstaten Ceará i nordøstregionen av Brasil.
Sotahjørnet
Det opprinnelige Sotahjørnet
På Sotahjørnet lå Sota Kafé siden slutten av 1800-tallet. Den var opprinnelig en slags skysstasjon, der bønder på vei inn til byen kunne kjøpe mat og drikke og la hestene hvile. Stedet hadde skjenkebevilgning frem til 1891, da avholdslosjen i Strømsveien fikk trumfet igjennom tørrlegging. Alkoholomsetningen fortsatte imidlertid på bakrommet, der gjestene fikk kjøpt hjemmelaget «akevitt» under kodeordene «søt kaffe» og «nakkeskudd». Kafeen var også samlingssted for pokerlag, der bydelens arbeidsledige samlet seg for noen runder hasardspill.
Bygningen var malt gul, hadde én og en halv etasje, og dør ut mot Strømsveien. Lokalet var relativt lite, med kun plass til 20-25 personer. De fleste yngre gjester tok med kaffen ut på gatehjørnet, der de drakk den stående mens de diskuterte sport og politikk. VIF hadde ikke noe eget klubbhus, og kafeen og hjørnet fungerte derfor som møtested både for klubbens spillere og tilhengere. VIF brukte også huset som oppslagstavle. Tilknytningen mellom klubben og eiendommen var så tett at VIF lenge var kjent som «Laget fra Sotahjørnet», og miljøet rundt kafeen vil alltid ha plass når klubbens historie skal skrives.
Kafeen ble nedlagt i 1956, og bygningen revet et par år etterpå. Da bygningen ble revet uttalte VIF-oppmann Helmuth Steffens at «du kan like gjerne stikke en kniv gjennom meg. Det gjør ikke vondere».
Sotakiosken
Rett over Etterstadgata fra det gamle Sotahjørnet ligger Sotakiosken, med adresse Etterstadgata 2. Kiosken er en enkel trebygning, byggemeldt i 1922. Den var opprinnelig frukt- og tobakksutsalg, før den senere blant annet var renseri. Fra 2010-årene stod den gamle kiosken tom, og bygningen har vært påtent en rekke ganger. Sotakioskens skjebne har vært et stridstema i lokalmiljøet på Vålerenga, der OBOS ønsker å bygge boliger på tomta, mens krefter i bydelen trekker linjer mellom kiosken og Sotahjørnet, og ønsker den bevart som et historiebærende element fra den gamle hjørnekulturen.
Merete Nilsen Buas «Gutta på hjørnet»
Til Vålerengens Idrettsforening 100-årsjubileum i 2013 ble skulpturen «Gutta på hjørnet» av Merete Nilsen Bua satt opp på Sotahjørnet. Den viser et antall engasjerte menn i livlig diskusjon, og er laget etter gamle fotografier av VIF-patrioter som står på hjørnet og diskuterer kamper.
Haley Anderson
Haley Danita Anderson (født 20. november 1991) er en amerikansk svømmer, som spesialiserer seg i maratonsvømming. Hun representerte landet sitt under Sommer-OL 2012 i London, der hun tok sølv på 10 kilometer.
I 2021 representerte hun USA under Sommer-OL 2020 i Tokyo der hun kom på 6. plass på 10 kilometer maratonsvømming.
Devapala
Devapala (9. århundre) var den mest innflytelsesrike regent av Palariket i Bengal-regionen på det indiske subkontinent. Han var den tredje kongen i linjen, og hadde etterfulgt sin far Dharmapala. Devapala utvidet imperiets grenser bed å erobre dagens Assam og Orissa. Palainskripsjoner krediterer også han med flere andre seire, men disse påstandene er antatt å være overdrevne.
Respect (sang)
Respect er en sang skrevet av Otis Redding som ble spilt inn og gitt ut på singel med Otis Redding i 1965. Sangen ble gitt ut på albumet Otis Blue senere samme år.
Mest kjent er kanskje Aretha Franklins versjon fra 1967, ikke minst gjennom filmen The Blues Brothers fra 1980. Aretha Franklins versjon fra 1967 kom på en femteplass på Rolling Stone sin liste 500 Greatest Songs of All Time.
Gulborg Kirkeby
Gulborg Alise «Gulli» Kirkeby (1928–2021) var en norsk bowlingspiller som representerte Club 300.
Respect (sang)
Ike & Tina Turner spilte inn sangen og ga den ut på albumet In Person i 1969. Sangen ble gitt ut på singel i 1970.
Gulborg Kirkeby
Hun vant tre NM-gull og ti NM-medaljer i perioden 1975–1987.
Hun ligger begravet ved Haslum kirke i Bærum.
Ekvatorialplan
Et ekvatorialplan eller ekvatorplan er planet som går gjennom jordas eller et annet himmellegemes ekvator. Ekvatorialplanet ligger vinkelrett på rotasjonsaksen, og midtveis mellom den geografiske nordpol og sydpol.
Caroline Berg Eriksen
Caroline Berg Eriksen (født 28. januar 1987 i Sarpsborg) er en norsk blogger. Eriksen er gift med Lars-Kristian Eriksen som tidligere var fotballspiller.
Bakgrunn og virke
Eriksen var såvidt innom jobb som modell, før hun arbeidet som journalist hos side2.no. Hun har utdannelse innen journalistikk fra Norges Kreative Fagskole. Mest kjent er Eriksen for bloggen «fotballfrue» som hun startet 27. mai 2009. Den forble blant Norges mest besøkte blogg i flere år
I februar 2010 ble fotballfrue.no Norges mest besøkte blogg og den hadde per mars 2012 over 70,000 unike besøkende hver dag.
Høsten 2014 byttet bloggen navn til «Caroline Berg Eriksen». Eriksen deltok høsten 2014 i Skal vi danse på TV 2. Hun var med i fem episoder før hun ble stemt ut.